STARPINSTITŪCIJU DARBĪBAS KOORDINĀCIJAS GRUPAS

(Ministru prezidenta 10.07.2020 rīkojums Nr.2020/1.2.1.-84)

**SĒDES PROTOKOLS**

|  |  |  |
| --- | --- | --- |
| Rīgā | Nr.6 | 2020. gada 17. augustā |

|  |  |  |
| --- | --- | --- |
| **Sēdi vada** |  |  |
| Valsts kancelejas direktors | − | J.Citskovskis |
|  |  |  |
| **Piedalās:** |  |  |
| Aizsardzības ministrijas valsts sekretārs | − | J.Garisons |
| Ārlietu ministrijas pārstāvis | − | A.Lots |
| Finanšu ministrijas pārstāve | − | A.Leitāne-Šķēle |
| Ekonomikas ministrijas valsts sekretārs | − | E.Valantis |
| Iekšlietu ministrijas valsts sekretārs  Iekšlietu ministrijas pārstāve  Iekšlietu ministrijas pārstāvis | −  −  − | D.Trofimovs  L.Lapiņa  J.Dreimanis |
| Izglītības un zinātnes ministrijas valsts sekretāre | − | L.Lejiņa |
| Kultūras ministrijas valsts sekretāre  Labklājības ministrijas valsts sekretārs | −  − | D.Vilsone  I.Alliks |
| Tieslietu ministrijas valsts sekretārs | − | R.Kronbergs |
| Tieslietu ministrijas pārstāve | − | S.Armagana |
| Satiksmes ministrijas valsts sekretāre | − | I.Stepanova |
| Veselības ministrijas valsts sekretāre | − | D.Mūrmane-Umbraško |
| Slimību profilakses un kontroles centra pārstāve  Zemkopības ministrijas pārstāvis | −  − | E.Dimiņa  K.Cirsis |
| Ministru prezidenta padomnieks | − | M.Cepurītis |
| Valsts kancelejas pārstāve | − | D.Holma |
| Valsts kancelejas pārstāve | − | I.Gailīte |
| Valsts kancelejas pārstāvis  Valsts kancelejas pārstāve | −  − | R.Grāvītis  Z.Ozola |
| Krīzes vadības padomes sekretariāta vadītāja p.i | − | K.Druvaskalns |
| Valsts policijas pārstāvis | − | K..Lokmanis |
| Valsts robežsardzes pārstāvis | − | I.Ruskulis |
| Valsts ugunsdzēsības un glābšanas dienesta pārstāvis | − | M.Baltmanis |
| **Protokolē** |  |  |
| Valsts kancelejas pārstāve | − | L.Peinberga |
|  |  |  |
| Sēdi sāk plkst.15.00 |  |  |

Sēdes vadītājs J.Citskovskis iepazīstina ar sēdes darba kārtību.

Nolēma:

1. Pieņemt zināšanai, ka Covid-19 epidemioloģiskās situācijas ziņā Latvija pašlaik ir viena no drošākajām valstīm un valstī nav nezināmas izcelsmes Covid-19 inficēto.
2. Ārlietu ministrijai un Veselības ministrijai izvērtēt iespējamo rīcību gadījumā, ja Lietuvā būtiski pasliktināsies Covid-19 epidemioloģiskā situācija, un attiecīgus priekšlikumus iesniegt izskatīšanai darba grupas 2020. gada 24. augusta sēdē.
3. Konceptuāli atbalstīt priekšlikumu, ka ar 2020. gada 15. septembri individuālos aizsardzības līdzekļus institūcijas iegādājas decentralizēti, individuālo aizsardzības līdzekļu uzkrājums tiek veidots diviem mēnešiem un sešus mēnešus pirms šo līdzekļu izmantošanas derīguma termiņa beigām tiek organizēta to izmantošana. Atbalstīt priekšlikumu aktualizēt rekomendācijas attiecībā uz prasībām individuālajiem aizsardzības līdzekļiem un nodrošināt attiecīgās informācijas pieejamību vienuviet, lai institūcijām atvieglotu šo līdzekļu iegādes procesu. Aizsardzības ministrijai iespējami ātri sagatavot nepieciešamos grozījumus Ministru kabineta 2020. gada 9. jūnija noteikumos Nr. 380 "Noteikumi par prioritāro institūciju un vajadzību sarakstā iekļautajām institūcijām nepieciešamajiem epidemioloģiskās drošības nodrošināšanas resursiem", saskaņot ar iesaistītajām institūcijām un iesniegt izskatīšanai kādā no tuvākajām Ministru kabineta sēdēm.
4. Konceptuāli atbalstīt Iekšlietu ministrijas sagatavoto informatīvo ziņojumu par ieceļotāju uzskaites sistēmas izveides specifikāciju. Iekšlietu ministrijai precizēt informatīvo ziņojumu jautājumā par datu apstrādi, sistēmas izstrādes mērķi, lietotajiem formulējumiem, kā arī papildināt Ministru kabineta sēdes protokollēmuma projektu ar pamatojumu Publisko iepirkumu likumā paredzētā izņēmuma piemērošanai un uzdevumu Iekšlietu ministrijai divu nedēļu laikā sagatavot nepieciešamos grozījumus normatīvajā regulējumā saistībā ar ieceļotāju uzskaites sistēmas ieviešanu, steidzami saskaņot ar iesaistītajām institūcijām un iesniegt informatīvo ziņojumu un protokollēmuma projektu izskatīšanai Ministru kabineta 2020. gada 18. augusta sēdē.
5. Neatbalstīt Ekonomikas ministrijas iesniegto priekšlikumu par grozījumu Ministru kabineta 2020. gada 9. jūnija noteikumos Nr. 360 "Epidemioloģiskās drošības pasākumi Covid-19 infekcijas izplatības ierobežošanai" attiecībā par pārtikas fasēšanas prasību mazināšanu. Ņemot vērā, ka Zemkopības ministrija šo priekšlikumu atbalsta un ir jau sagatavojusi attiecīgu noteikumu projektu, atzīmēt, ka nepieciešamības gadījumā noteikumu projektu ministrija var iesniegt izskatīšanai Ministru kabinetā arī bez darba grupas vienprātīga atbalsta.
6. Iekšlietu ministrijai sadarbībā ar Valsts policiju sagatavot vispusīgu informāciju (arī statistiku) par to, kā tiek organizēti un veikti pasākumi, lai kontrolētu noteikto pulcēšanās un citu ierobežojumu ievērošanu, kādi ir šo pasākumu rezultāti, un iesniegt informāciju izskatīšanai darba grupas 2020. gada 24. augusta sēdē. Jautājuma izskatīšanā uzaicināt piedalīties arī Valsts policijas un Rīgas pašvaldības policijas pārstāvi.
7. Ņemot vērā sēdē pieteiktos dažādos problēmjautājumus, kuru risināšanai var būt nepieciešami grozījumi normatīvajā regulējumā, atbildīgajām ministrijām sagatavot attiecīgus rakstiskus priekšlikumus un iesniegt tos izskatīšanai nākamajās darba grupas sēdēs.
8. Turpmāk kārtējās darba grupas sēdes tiks organizētas regulāri – katru pirmdienu, nākamā sēde – 24. augustā.

Sēdi slēdz plkst. 16.45

|  |  |  |
| --- | --- | --- |
| Valsts kancelejas direktors | (paraksts\*) | Jānis Citskovskis |

\* Dokuments ir parakstīts ar drošu elektronisko parakstu